สวัสดีค่ะ พอดีแต่งงานเร็วน่ะค่ะ ลูกก็ยังไม่มี แต่คือกินป้องกันไว้ รวมระยะเวลาก็4ปีเห็นจะได้ค่ะ ตอนนี้ยังเรียนอยู่ด้วย แต่เบื่อที่จะต้องกินทุกวัน จึงอยากทราบว่าถ้าเลิกกินยาคุมแล้ว จะมีโอกาสตั้งครรภ์มากน้อยเพียงใดคะ
สวัสดีค่ะ เมื่อหยุดทานยาคุมกำเนิดไปแล้ว การทำงานของรังไข่ก็จะเริ่มกลับมาและจะมีการตกไข่เกิดขึ้นภายใน 2-3 สัปดาห์ ดังนั้น โอกาสในการตั้งครรภ์ก็จะเกิดขึ้นได้ภายใน 2-3 สัปดาห์ แม้ว่าจะทานยาคุมกำเนิดต่อเนื่องมานาน 4 ปีแล้วก็ตามดังนั้น การที่มีเพศสัมพันธ์หลังหยุดกินยาคุมไปแล้ว ก็จะมีโอกาสตั้งครรภ์ได้ ดังนั้น หากยังไม่พร้อมที่จะตั้งครรภ์ หลังจากนี้ ก็ควรใช้ถุงยางอนามัยป้องกัน และรอให้ประจำเดือนในรอบต่อไปมา เมื่อมาแล้ว ก็ควรรีบหาวิธีคุมกำเนิดอื่นๆ ต่อไป โดยหากไม่อยากทานยา ก็อาจเลือกฉีดยาคุมกำเนิด หรือฝังยาคุมกำเนิดก็ได้ ซึ่งจะป้องกันการตั้งครรภ์ได้นานถึง 3 หรือ 5 ปี ค่ะ (แล้วแต่ชนิด)